OzLabs/hebrew-wiki-articles huggingface dataset:
Anyone (שיר של ג'סטין ביבר)

"Anyone" (בעברית: "כל אחד") הוא סינגל שהוקלט על ידי הזמר-יוצר הקנדי, ג'סטין ביבר. השיר יצא לאור ב-1 בינואר 2021 על ידי חברת התקליטים דאף ג'אם כסינגל השלישי מתוך האלבום Justice. השיר נכתב על ידי ביבר עצמו, אנדרו ואט, ג'ון בליון, אסקירדו, ג'ורדן ג'ונסון, סטפן ג'ונסון ומייקל פולק.

השיר קיבל מועמדות בטקס פרסי גראמי ה-64 בקטגוריה ביצוע סולו הפופ הטוב ביותר.

== רקע ==
ב-10 באפריל 2020, ביבר פרסם באמצעות פלטפורמת האינסטגרם כי הוא הקליט שיר בשם "Anyone" שעתיד לצאת. ב-30 בדצמבר ביבר צייץ בטוויטר כי השיר יצא לאור ב-1 בינואר 2021. ב-31 בדצמבר פרסם טיזר בן 15 שניות לשיר החדש שלו. ביבר אמרי על "Anyone" כי "הוא שיר כל כך מיוחד ומלא תקווה. פתיחה נהדרת לשנה חדשה ובהירה יותר". "Anyone" הוא שיר פופי-קצבי בהשראת שנות ה-80 וה-90.

== וידאו קליפ ==
הקליפ בוים על ידי קולין טילי. הדוגמנית זואי דויטש השתתפה בקליפ לצד ביבר. ביבר משחק מתאגרף מקצועי משנות ה-40 של המאה ה-20 אשר עובר מסע מפרך אל עבר אליפות העולם בהתאגרפות.

== מיקומי שיא ותארים ==

== נתוני מכירות ==
{| class="wikitable sortable"
!מקום
!תארים
!מכירות
|-
! אוסטרליה (ARIA)
| פלטינה
| 70,000
|-
! קנדה (Music Canada)
| פלטינה ×2
| 160,000
|-
! דנמרק (IFPI Danmark)
| פלטינה
| 90,000
|-
! איטליה (FIMI)
| זהב
| 35,000
|-
! מקסיקו (AMPROFON)
| זהב
| 70,000
|-
! ניו זילנד (RMNZ)
| זהב
| 15,000
|-
! נורווגיה (IFPI Norway)
| פלטינה
| 60,000
|-
! פולין (ZPAV)
| זהב
| 25,000
|-
! פורטוגל (AFP)
| זהב
| 5,000
|-
! הממלכה המאוחדת (BPI)
| פלטינה
| 600,000
|-
! ארצות הברית (RIAA)
| פלטינה ×2
| 2,000,000
|-
! colspan="3" |סטרימינג
|-
! שוודיה (GLF)
| פלטינה
| 8,000,000
|}

== קישורים חיצוניים ==

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירי ג'סטין ביבר
קטגוריה:שירים באנגלית
קטגוריה:שירים שנכתבו על ידי אנדרו ואט
קטגוריה:שירים שנכתבו על ידי ג'סטין ביבר
קטגוריה:שירים שנכתבו על ידי מייקל פולק
קטגוריה:וידאו קליפים שבוימו על ידי קולין טילי
קטגוריה:בלדות משנות ה-2020
קטגוריה:בלדות סינת'-פופ
קטגוריה:שירי זהב בניו זילנד
קטגוריה:שירי פלטינה בממלכה המאוחדת
קטגוריה:שירי פלטינה כפולה בקנדה
קטגוריה:סינגלים בהוצאת דף ג'אם רקורדינגס
עמרי רוטברד

עמרי רוטברד (נולד ב-6 ביולי 1984) הוא שחקן, כוכב ילדים וזמר ישראלי.

==ביוגרפיה ==
רוטברד נולד ב-1984 ובגיל 9 עבר עם משפחתו לגן יבנה. בגיל 16 הופיע לראשונה על במות התיאטרון הרפרטוארי, במחזמר "אוליבר טוויסט" בבימויו של מנחם גולן, בתפקיד נוח בלייקפול.

את שירותו הצבאי עשה בהנדסה קרבית כמפקד בגדוד 76. בשנת 2005, עם סיום שירותו בצה"ל, השתתף בתוכנית "כוכב נולד" בעונה השלישית, שם הגיע למקום החמישי.

בשנת 2009 השתתף במופע הילדים "מותק של פסטיבל" בתפקיד ויפו הכלב המעופף. בנוסף, השתתף בתוכנית של כוכבי הילדים שי ורועי "מותק של יומולדת" בתפקיד השפן.

בשנת 2011 השתתף שוב ב"מותק של פסטיבל", לצד טוביה צפיר, יעל בר זוהר ורינת גבאי. באותה שנה כיכב במחזמר "הרפתקאות נמו בספארי" בבימויו של אמיר פרישר גוטמן לצד אילנית לוי, עומר דרור, דניאל ליטמן, יאנה יוסף ועוד.

הקים ביחד עם יעל נחום את צמד כוכבי הילדים "יעל ועמרי" ויחד הופיעו בין השנים 2012–2015 במופע הילדים "מותק של פסטיבל". כמה שנים מאוחר יותר השיק לצד נחום את סדרת הילדים "עמרי והפיה יעלי" בממיר HOT. בשנת 2016 השתתף לצד נחום במחזמר "בת הים הקטנה", לצד עדי הימלבלוי. הוא השתתף לצד נחום גם בהפקה "הספארי מת מצחוק" בספארי רמת גן. באותה שנה הקליט את השיר "מחדש" שכתב נועם חורב והלחינו גיא ויהל באלבום הבכורה של הזמרת שיר ביטון, מי שהייתה באותה התקופה אשתו ואם ילדיו.

שיחק במחזמר "טינקרבל" לצידה של מיכל הקטנה. בשנת 2018 כיכב במופע "פסטיפאן" לרגל 70 שנה למדינת ישראל ביחד עם משה דץ, נעמה סופרעל ודוד חיים. הוא השתתף גם בערב לזכרו של הזמר והשחקן אמיר פרישר גוטמן במלאת שנתיים לפטירתו בשנת 2019, והחל מאותה שנה הוא משחק בסדרה "שקזום" בתפקיד עמרי מוכר הגלידריה. באותה שנה השתתף במחזמר "חבורת תרי"ג", המבוסס על מותג הילדים המצליח "חבורת תריג", שם גילם את "ישראל".

החל משנת 2020 כיכב רוטברד במופע המבוסס על הסדרה "מטוסי על" ובהצגה "סבתא בישלה דייסה".

בקיץ 2021 חזר בפעם השנייה לככב במופע המצליח "פסטיפאן קסם הצחוק" ובמופע "חבורת תריג".

בפסח 2022 החל עמרי לשחק במחזמר "שמוליקיפוד", בתפקיד גדי, ובקיץ 2022 החל לשחק את גילי במחזמר "מטוסי על". עוד באותו קיץ שב רוטברד לשחק בפעם השלישית במופע "חבורת תריג"

בחנוכה 2022, גילם עמרי את דמותו של "סרט" במחזמר "מתנות קטנות" לצידם של רמי קלינשטיין, טל מוסרי, יעל נחום, ענבלי באלי ועוד.

בקיץ 2023 הצטרף רוטברד בפעם השלישית להפקת הפסטיפאן ומשחק לצידן של נעמה סופר על וחני נחמיאס.
בנוסף רוטברד השתתף בפעם הרביעית בהפקת הענק "חבורת תריג" 

רוטברד השתתף במופע הילדים "הופ! מותק של פסטיבל" בשנים 2009, 2011, 2012, 2013, 2014 ו-2015. בסך הכל השתתף במופע שש פעמים, בארבע פעמים מתוכן בצמד, לצידה של יעל נחום.

באוקטובר 2023 החל עמרי את השנה השנייה בלימודי תואר ראשון במדעי ההתנהגות במרכז האקדמי פרס ברחובות.

בחנוכה 2023 חזר עמרי למופע הפסטיפאן לצד נעמה סופר על וחני נחמיאס. 

במרץ 2024 החל עמרי להופיע במחזמר ״זהבה ושלושת הדובים״ לצידה של נתי הגעתי הופעתי, שם שיחק בתפקיד שובי דובי. 

בפסח 2024, חזר עמרי לסיבוב הופעות נוסף של מתנות קטנות שם החליף את טל מוסרי.

== חיים אישיים ==
רוטברד היה נשוי לשיר ביטון, שהתמודדה גם היא בתוכנית "כוכב נולד", ולהם שני ילדים. 

==קישורים חיצוניים==

==הערות שוליים==

קטגוריה:זמרים ישראלים
קטגוריה:מתחרי כוכב נולד
קטגוריה:שחקני קולנוע וטלוויזיה ישראלים
קטגוריה:שחקני תיאטרון ישראלים
קטגוריה:זמרים השרים בעברית
קטגוריה:משתתפי מותק של פסטיבל
קטגוריה:ישראלים שנולדו ב-1984
קטגוריה:כוכבי ילדים
קורס מפקדי חטיבות

סיכת קורס מח"טים: חרב ועלה זית, וברקע [[טנק.]]
קורס מפקדי חטיבות הוא קורס פיקודי צה"לי, המועבר במסגרת זרוע היבשה באחריות פיקוד ההכשרות והאימונים. ייעודו של הקורס הוא הכשרת מפקד החטיבה לפיקוד על צק"ח (צוות-קרב חטיבתי) בלחימה, באמצעות פיתוח יכולותיו המקצועיות והפיקודיות של הקצין. 

מפקדת הקורס ממוקמת במרכז להכשרת פיקוד קרבי במחנה עמנואל (מחנה ג'וליס), שם גם מתקיימים מרבית תכניו.

== רקע היסטורי ==
הרעיון המסדר בהקמת הקורס היה ההבנה שהכשרת מפקדי החטיבות חייבת לקבל נופך מסדר ומקצועי כך שיכין את המפקדים לתפקידם בצורה הטובה ביותר. מפקד הקורס הראשון היה משה בריל והמחזור הראשון נפתח ב 1977 והיה מורכב ממפקדי חטיבות מכהנים וכאלה שעתידים להיכנס לתפקיד. 
מחזור ראשון בקורס מפקדי חטיבות 1977.

== מבנה הקורס ==
הקורס נפתח פעם בשנה, ואורכו כשלושה חודשים. מתקבלים אליו קצינים המועמדים לתפקידי מפקד חטיבה בזרוע יבשה או מקביליהם בזרועות אחרות. חניכי הקורס מגיעים מכלל חילות השדה (חיל הרגלים, חיל השריון, חיל ההנדסה, חיל התותחנים וחיל האיסוף הקרבי), ולעיתים משתתפים בקורס אף טייסי חיל האוויר וקציני חיל הים. חניכי הקורס הם קצינים מהיחידות הסדירות או במילואים, ומפקדי הצוותים הם קצינים בדרגת תא"ל הממלאים תפקיד מפקד אוגדה או בוגרי תפקיד זה. 

עם קליטתם מתפזרים החניכים בין הצוותים בשאיפה ליצור צוותים רב-חיליים. בעבר הייתה בקורס הפרדה בין אנשי המילואים ובין הקצינים הסדירים, אך זו בוטלה וכיום הצוותים מעורבים. 

במהלך הקורס עוברים החניכים השתלמויות בתחומי החילות השונים, לימודי טקטיקה ואמנות המלחמה. הקצינים מקבלים הרצאות מפי קצינים בכירים וחניכי הקורס משתלמים בתהליך הכנת החטיבה למלחמה ופיקוד בכיר בשגרה.

==קישורים חיצוניים==
* 

קטגוריה:קורסים בצה"ל
אגודת פאראדיי

אגודת פאראדיי (באנגלית: The Faraday Society) הייתה אגודה מדעית בממלכה המאוחדת לחקר כימיה פיזיקלית, שנוסדה בשנת 1903 ושמה ניתן לכבודו של הכימאי מייקל פאראדיי. בשנת 1980, האגודה התמזגה עם ארגונים דומים, ביניהם האגודה הכימית, המכון המלכותי לכימיה והאגודה לכימיה אנליטית והקימו את החברה המלכותית לכימיה שהיא אגודה מדעית וגם אגודה מקצועית. באותה תקופה הפכה מחלקת פאראדיי לאחת מתשע מחלקות במסגרת האגודה המלכותית לכימיה.

אגודת פאראדיי פרסמה בשנים 1905–1971, את כתב העת Faraday Transactions , עד שהחברה המלכותית לכימיה השתלטה על הפרסום.
לאחר ההתמזגות חלק מהפעילויות שאורגנו על ידי אגודת פאראדיי הפכו לחלק מהעבודה שביצעה מחלקת פאראדיי, דהיינו הדיונים בפרדיי וסדרת כנסים בין־לאומיים עם יותר מ־100 שנות היסטוריה. עבודות המחקר מופצות לכל המשתתפים לפני הכנס, ורוב הכנס מוקדשת לדיון בעבודות מאשר למחבר המציג את המאמר. עבודות המחקר והדיונים מתמקדים בתחומים המתפתחים במהירות בכימיה פיזיקלית והם מתפרסמים בכתב העת Faraday Discussions.

== נשיאים ==

== הערות שוליים ==

קטגוריה:כימיה: אגודות מקצועיות
Wish You Were Sober

"Wish You Were Sober" (בעברית: "הלוואי שהיית פיקח") הוא סינגל שהוקלט על ידי הזמר-יוצר האמריקאי קונאן גריי, כרצועה השנייה מתוך אלבום הבכורה שלו, Kid Krow. השיר נכתב על ידי גריי, יחד עם מפיקו, דניאל ניגרו. השיר יצא לאור ב-18 במרץ 2020 על ידי חברת ההקלטות ריפבליק רקורדס כסינגל החמישי מתוך האלבום.

== רקע וכתיבה ==
השיר נכתב על טעויות העבר של גיל ההתבגרות של גריי.<ref name="Riff"></ref> השיר מתמקד באירוע אחד מן העבר של גריי בו הוא התוודה בפני ידידתו כי הוא אוהב אותה בזמן שהיה תחת שכרות.<ref></ref><ref name="KKAM"></ref> השיר זכה לשבחים ממספר מבקרי מוזיקה, דוגמת סאם מרפי שתיאר את השיר כ"שיר הפופ הפשוט ביותר באלבום".<ref name=":8"></ref> כתב על השיר כי: "השיר הוא מהפקות האינדי-פופ הטובות ביותר של גריי".<ref></ref>

== וידאו קליפ ==
ב-20 במרץ 2020, הוצא הוידאו קליפ הרשמי של השיר.<ref></ref> הקליפ צבר למעלה מ-400 אלף צפיות תוך יומיים.<ref></ref>

== ביקורות ==
[[טיילור סוויפט שיבחה את השיר וכתבה עליו כי הוא השיר האהוב עליה מאלבומו של גריי.<ref></ref>]]

הזמרת-יוצרת האמריקאית טיילור סוויפט, שיבחה את השיר בסטורי האינסטגרם שלה. "אני אוהבת את האלבום כולו, אך את השיר הזה אני אוהבת יותר מכולם. יצירת מופת שקטה של גריי".<ref></ref> הלן ארליך ממגין המוזיקה "Affinity" שיבחה את השיר וכתבה כי: "השיר הוא משב רוח מרענן באלבומו של גריי".<ref></ref>

== מיקומי שיא ==

== היסטוריית יציאות ==
{| class="wikitable"
!מקום
!תאריך יציאה
!פורמט
!חברת תקליטים
|-
!ארצות הברית
|18 במרץ 2020
|הורדה דיגיטלית
|ריפבליק רקורדס
|-
|}

==קישורים חיצוניים==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי קונאן גריי
קטגוריה:שירים באנגלית
קטגוריה:שירים שנכתבו על ידי דן ניגרו
קטגוריה:שירים על אלכוהול
קטגוריה:סינגלים בהוצאת ריפבליק רקורדס
ז'אן פיליפ (זמר)

ז'אן פיליפ (בצרפתית: Jean Philippe; 27 בנובמבר 1930 – 7 בינואר 2022) היה זמר ושחקן צרפתי.

== תחרות הזמר של האירוויזיון ==
בשנת 1959, רשות השידור הצרפתית הכריזה כי פיליפ נבחר לייצג את צרפת באירוויזיון 1959, שנערך בעיר קאן, צרפת. מאוחר יותר, הוכרז כי פיליפ ישיר את השיר "Oui, oui, oui, oui" בתחרות האירוויזיון. ב-11 במרץ 1959, פיליפ הופיע על בימת התחרות. פיליפ שובץ ראשון בסדר ההופעות, לפני דנמרק. לאחר ההצבעה, צרפת זכתה במקום השלישי עם 15 נקודות.

בשנת 1962, רשות השידור השווייצרית, הכריזה כי פיליפ נבחר לייצג את שווייץ באירוויזיון 1962. זו הייתה הפעם הראשונה בה זמר ייצג שתי מדינות שונות בתולדות התחרות. מאוחר יותר הוכרז כי פיליפ ישיר את השיר "Le retour". ב-18 במרץ 1962, פיליפ הופיע על בימת התחרות. פיליפ שובץ במקום ה-11 בסדר ההופעות, לפני יוגוסלביה ואחרי נורווגיה. לאחר ההצבעה, שווייץ זכתה במקום העשירי עם שתי נקודות.

== פילמוגרפיה ==
* 1960 – "Jazz Boat"

== קישורים חיצוניים ==

== הערות שוליים ==

קטגוריה:זמרים צרפתים
קטגוריה:שחקני קולנוע וטלוויזיה צרפתים
קטגוריה:משתתפי אירוויזיון 1959
קטגוריה:משתתפי אירוויזיון 1962
קטגוריה:נציגי צרפת באירוויזיון
קטגוריה:נציגי שווייץ באירוויזיון
קטגוריה:צרפתים שנולדו ב-1930
קטגוריה:צרפתים שנפטרו ב-2022
המכון המלכותי לכימיה

המכון המלכותי לכימיה (באנגלית: The Royal Institute of Chemistry) הייתה אגודה מדעית בממלכה המאוחדת, שנוסדה בשנת 1877 בשם "המכון לכימיה של בריטניה" (באנגלית: The Institute of Chemistry of Great Britain). תפקידו היה להתמקד בכישורים ובמעמד המקצועי של כימאים, ומטרתו הייתה להבטיח כי כימאים יועצים ואנליטיים יוכשרו כראוי. המכון העניק אישורים על הכשרה מקצועית: AIC (עמית המכון לכימיה) המעיד על הכשרה מלאה, ו־FIC (עמית) המעיד על יכולת מקצועית.

המכון קיבל את הצ'רטר המלכותי הראשון בשנת 1885. מלבד הדרישות על כישורים מקצועיים יסודיים, המכון גם קבע סטנדרטים אתיים מחמירים. הכישורים העיקריים שלו היו רישיון (LRIC) (הכשרה מקצועית לאחר לימוד מעשי בסטנדרט נמוך מתואר ראשון), בוגר (GRIC) (השלמת לימודים שווה ערך לפחות לתואר ראשון), עמית (ARIC) (LRIC בתוספת ניסיון מקצועי), חבר מוסמך (MRIC) (תואר שני בתוספת ניסיון מקצועי) ועמית (FRIC) (יותר ניסיון ועמידה מאשר MRIC) במכון המלכותי לכימיה. בעקבות אמנה משלימה בשנת 1975, חברים ועמיתים הורשו להשתמש באותיות CChem, ראשי תיבות של Chartered Chemist (כימאי מורשה).

המכון פרסם את כתב העת "סקירות המכון המלכותי לכימיה" בשנים 1968–1971 ועד היום שומר על שמו,
כאשר הוא התאחד עם כתב העת "סקירות האגודה לכימיה" ו"כתב העת של המכון המלכותי לכימיה" .

במקביל, האגודה הכימית התרכזה במדע הכימיה, ופרסמה כתבי עת מדעיים. בשנת 1972 שני ארגונים אלה, יחד עם אגודת פאראדיי והאגודה לכימיה אנליטית, החלו בתהליך המיזוג והפכו לחברה המלכותית לכימיה ב־15 במאי 1980.

== נשיאים ==

== הערות שוליים ==

קטגוריה:כימיה: אגודות מקצועיות
מארק טאקאנו

מארק אלן טאקאנו (באנגלית: Mark Allan Takano; נולד ב-10 בדצמבר 1960) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס ה-41 של מדינת קליפורניה, ברציפות מאז 2013. טאקאנו, חבר המפלגה הדמוקרטית, הוא ההומוסקסואל הגלוי הראשון ממוצא אסייתי שנבחר אל הקונגרס של ארצות הברית.

== ביוגרפיה ==
טאקאנו נולד בשנת 1960 בריברסייד שבקליפורניה. במהלך מלחמת העולם השנייה, משפחתו נעקרה מביתה ונאסרה במסגרת כליאת היפנים בארצות הברית. טאקאנו הוא "סאנסיי" (三世), כלומר נכדם של יפנים שהיגרו לארצות הברית. הוא למד בבית הספר התיכון "לה סיירה" שבריברסייד. כתלמיד תיכון השתתף בתוכנית "JSA", ארגון לאומי המנוהל על ידי תלמידים וסטודנטים ובמרכזו דיון ומעורבות אזרחית בקרב צעירים. בשנת 1983 השלים לימודי תואר ראשון בלימודי ממשל באוניברסיטת הרווארד. בהמשך, ב-2010, קיבל תואר שני בכתיבה יוצרת לאמנויות הבמה באוניברסיטת קליפורניה בריברסייד.

טאקאנו לימד ספרות בריטית בבתי ספר ציבוריים במשך 23 שנה. בראשית חייו השתייך אל המפלגה הרפובליקנית, אך בעיצומם של לימודיו הגבוהים הצטרף למפלגה הדמוקרטית. ב-1990 נבחר לחבר הנאמנים של המכללה הקהילתית בריברסייד. בבחירות 1992 התמודד טאקאנו לבית הנבחרים של ארצות הברית במחוז הקונגרס ה-43 של קליפורניה. בבחירות מקדימות שנערכו במפלגה הדמוקרטית גרף 29% מהקולות, וטאקאנו ניצח ששה מתמודדים אחרים. עם זאת, ביום הבחירות הכלליות גבר עליו המועמד הרפובליקני קן קלוורט בפער של 519 קולות בלבד. בשנת 1994 החליט טאקאנו להתמודד פעם נוספת לבית הנבחרים, אך הפסיד בשנית לקלוורט וזכה ב-38% מהקולות בלבד.

ביולי 2011 הכריז טאקאנו כי יתמודד אל בית הנבחרים האמריקאי במחוז הקונגרס ה-41, אשר נוצר באותם הימים בעקבות תוצאות מפקד האוכלוסין של ארצות הברית ב-2010. חמישה מועמדים התמודדו לייצוג המחוז החדש בבית הנבחרים. בבחירות המקדימות הפתוחות שהתקיימו ביולי 2012, המועמד הרפובליקני ג'ון טבגליונה (Tavaglione) סיים ראשון עם 45% מהקולות. אחריו ניצב טאקאנו 37%. בבחירות הכלליות בנובמבר, טאקאנו ניצח את טבגליונה עם 58 אחוזים מקולות הבוחרים. בכך, נהפך לחבר הקונגרס הראשון שהוא הומוסקסואל ולא-לבן כאחד. ב-3 בינואר 2013, עם התכנסות הקונגרס ה-113 של ארצות הברית, טאקאנו הושבע לתפקידו.

טאקאנו הוא יושב ראש-עמית של השדולה הלהט"בית בקונגרס, לצד חברי בית הנבחרים אחרים בהם אנג'י קרייג, שאריס דייווידס, מונדייר ג'ונס, כריס פאפאס ואחרים. בבית הנבחרים טאקאנו הוא ליברל מובהק. הוא תומך בבקרה על כלי נשק, ובעקבות פיגוע הירי בסן ברנרדינו בדצמבר 2015, מתח טאקאנו ביקורת על הקונגרס בשל חוסר היכולת למסד חוקי בקרת נשק ותיאר את הפיגוע כפועל יוצא של חוסר המעש בעניין. ב-13 בינואר 2021 הצביע בעד הדחתו השנייה של נשיא ארצות הברית דונלד טראמפ.

השתתף במשלחת האמריקאית למזרח אסיה, בראשות ננסי פלוסי, יושבת ראש בית הנבחרים, ששהתה שם בחודש אוגוסט 2022. בין 2 באוגוסט ל-3 באוגוסט המשלחת שהתה גם בטאיוואן.

== קישורים חיצוניים ==

* 

* 

==הערות שוליים==

קטגוריה:אמריקאים ממוצא יפני
קטגוריה:בוגרי בית הספר לממשל באוניברסיטת הרווארד
קטגוריה:בוגרי אוניברסיטת קליפורניה בריברסייד
קטגוריה:פוליטיקאים להט"בים אמריקאים
קטגוריה:חברי בית הנבחרים של ארצות הברית מקליפורניה
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי הקונגרס ה-113 של ארצות הברית
קטגוריה:חברי הקונגרס ה-114 של ארצות הברית
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:אמריקאים שנולדו ב-1960
Oui, oui, oui, oui

"Oui, oui, oui, oui" (בעברית: "כן, כן, כן, כן") הוא שיר שבוצע על ידי הזמר הצרפתי, ז'אן פיליפ. השיר ייצג את צרפת באירוויזיון 1959. השיר נכתב על ידי פייר קור והולחן על ידי הברט גיראוד.

== רקע ==
בדומה לשירי התקופה, השיר בוצע בסגנון שאנסון צרפתי. במרכז מילות השיר עומד פיליפ שמציע לאהובתו שיט תענוגות על ספינתו ברחבי העולם. במהלך השיר פיליפ מתאר מספר מקומות בהן הם יבקרו טיול.

== באירוויזיון ==
ב-11 במרץ 1959, השיר בוצע על ידי פיליפ באירוויזיון. השיר הושר ראשון בסדר ההופעות, לפני דנמרק. השיר זכה במקום השלישי עם 15 נקודות.

=== נקודות שהוענקו לצרפת ===
{| class="wikitable"
|-
!
!
!
!
!
|-
|
|
|
|
|
|-
!
!
!
!
!
|-
|
|
* 
|
|
* 
|
* 
|}

== קישורים חיצוניים ==

== הערות שוליים ==

קטגוריה:שירי 1959
קטגוריה:סינגלים מ-1959
קטגוריה:שירי אירוויזיון 1959
קטגוריה:שירי צרפת באירוויזיון
קטגוריה:שירים בצרפתית
קטגוריה:שירים על מקומות
סיל (נהר)

קניון נהר סיל
הסיל (בספרדית: Sil) הוא נהר בקסטיליה ולאון ובגליסיה, בספרד. הסיל הוא יובל של נהר המיניו. אורכו הכולל הוא 225 ק"מ. מקורו של הסיל הוא בהרי קנטבריה בעיירה וילאבלינו בלאון. הוא זורם דרך המחוזות לאון ואורנסה ומהווה את קו הגבול בין מחוזות אורנסה ולוגו. העיר הגדולה ביותר לאורך נהר סיל היא פונפראדה בלאון. הסיל נשפך לנהר המיניו במעלה הזרם מהעיר אורנסה.

== שפך הנהר ==
מפגש הסיל עם נהר מיניו הוא באוס פירס, במחוז אורנסה.

בדרך כלל, במפגשים בין הנהרות, קביעת שמו של הנהר מתבצעת על ידי התחשבות בנפח הזרימה ובאורכו של כל אחד מן הנהרות בנקודת המפגש. במקרה זה, כמו במקרים מעטים נוספים, נפח הזרימה של נהר הסיל גדול יותר מזה של המיניו במקום התאחדות הנהרות. על כך קיימת אמירה בספרדית: "למיניו התהילה, אבל הסיל מספק לו מים" (בספרדית: "El Miño lleva la fama y el Sil le da el agua"). אורכו של נהר הסיל אף עולה על אורכו של המיניו עד נקודת המפגש, בכ-20 ק"מ.

== נתיב הנהר ==
הסיל נמצא באזור המכונה ריביירה סקרה ועובר, בין השאר, דרך הרשויות בביה (Babia), לוסיאנה (Laciana), אל בירת'ו (El Bierzo) ולה קבררה, בפרובינציית לאון, ובלדאורס בפרובינציית אורנסה.

== זהב בנהר סיל ==
סחף הנהר היווה מקור עשיר להפקת זהב, והוא נוצל באופן נרחב ביותר בתקופה הרומית, לאחר כיבוש צפון-מערב ספרד על ידי הקיסר אוגוסטוס בשנת 25 לפני הספירה. זהב התגלה בחלקו העליון של הנהר ובאזור סביב לאס מדולס הפיקו כמויות גדולות של זהב. הזהב נכרה בשיטת כרייה הידראולית, שכלל בניית אמות מים רבות אשר איפשרו את שטיפת הסחף.

==קישורים חיצוניים==

==הערות שוליים==

קטגוריה:ספרד: נהרות
המרכז הנשיאותי על שם רתרפורד הייז

המרכז הנשיאותי על שם רתרפורד ב. הייז (באנגלית: Rutherford B. Hayes Presidential Center) הוא מתחם המורכב ממספר מבנים הקשורים לחייו ונשיאותו של נשיא ארצות הברית ה-19, רתרפורד הייז.

זו הספרייה הנשיאותית הראשונה והיא נבנתה ב-1916.

== היסטוריה ==
המרכז הנשיאותי על שם רתרפורד הייז ממוקם בפרימונט שבאוהיו, המרכז כולל את המוזיאון והספרייה שעל שמו וכן אחוזה שמקיפה את בית משפחת הייז, שם התגוררו מספר מדורות המשפחה.

מרכז הספרייה על שמו של הייז נפתח ב-1916 וזו הייתה אחת מהספריות הנשיאותיות הראשונות שנפתחו<ref name="rbhayes"></ref>. הקמת המרכז קודמה ונתמכה על ידי מספר קרנות פרטיות, החברה ההיסטורית באוהיו וכן מרכז הנשיאות הייז בע"מ.

הספרייה והורחבה ב-1922 ופעם נוספת גם ב-1968. החל מ-2020 כיהנו שניים מצאצאיו של הנשיא הייז בחבר הנאמנים של המקום<ref></ref>.

== הספרייה ==
בספרייה הנשיאותית יש את אוסף הספרים האיישים של הייז, כ-12,000 ספרים שנלקחו מביתו הובאו לספרייה ומוצגים לצד חפצים נוספים מהקריירה הצברית והפוליטית שלו עם דגש על תקופת נשיאותו. מלבד הספרים באוסף יש גם כ-48,000 עיתונים,, מאמרים וכתבי עת, כולם נכתבו בתקופה שבין מלחמת האזרחים עד ערב מלחמת העולם הראשונה<ref name="rbhayes2"></ref>.

מלבד כתבי העת ואוסף ספריו של הייז הספרייה מתייחסת ומתמקדת בנושאים רבים בהיסוטוריה האמריקאית, החל מתקופת השיקום, מלחמת ארצות הברית–ספרד ועד היחסים של האמריקאים לעמים הילדים שגרים באזור ולאפרו-אמריקאים.

== קישורים חיצוניים ==

* 

== הערות שוליים ==

קטגוריה:רתרפורד הייז
קטגוריה:הספריות הנשיאותיות בארצות הברית
קטגוריה:אוהיו: מבנים
חלון איימס

חלון איימס
חלון איימס או טרפז איימס (באנגלית: Ames window או Ames trapezoid) הוא אשליה אופטית, שבנויה מציור של חלון שנתפס כמלבני אך למעשה הוא טרפז. החלון מצויר על קרטון או חומר דק וקשיח אחר, משני צדדיו. הציור תלוי בחוט כך שהוא יכול להסתובב חופשי, או מחובר לציר על משטח מסתובב.

כשמסתכלים על החלון המסתובב נראה שהוא אינו משלים סיבוב אלא מסתובב לכיוון אחד ואז חזרה לכיוון השני<ref></ref>.

התופעה התגלתה על ידי אדלברט איימס שיצר גם את אשליית חדר איימס.

== תיאור האשליה ==
כשהצד הרחב של הטרפז קרוב אלינו אנו תופסים את הסיבוב בצורה נכונה, אך כשהוא מתרחק ונראה מעט קטן יותר אנו מצפים שיקטן עד לגודלו של הצד השני, אבל הוא נשאר גדול ממנו בהרבה, והמוח "מתקן" את התנועה על ידי כך שהטרפז כביכול משנה כיוון והצד הגדול חוזר אלינו. האשליה היא עקשנית, ורוב האנשים אינם מסוגלים להיפטר מהתפיסה שהחלון מסתובב הלוך וחזור. הצמדה של חפץ כלשהו לחלון יוצרת אשליה מוזרה אף יותר, כי החפץ משלים סיבובים שלמים בעוד החלון מסתובב מצד לצד, מה שיוצר רושם שהחפץ חודר דרך החלון. הזווית שבה החלון משנה כיוון היא עד 180 מעלות, ותלויה בממדי הטרפז.

איימס סבר שהסיבה לאשליה היא שרובנו חיים בסביבה מרובת מלבנים, גרים במבנים מלבניים בהם שולחנות, דלתות וחלונות מלבניים, מצד שני, כל עוד לא עומדים ממש מול המלבן הוא נרשם על הרשתית כטרפז. המוח שלנו למד שאלה למעשה מלבנים, שנראים טרפזיים בגלל זווית הראייה.

לפי תאוריה זאת אנשים שחיים בסביבה עם פחות מלבנים לא ילקו בתעתוע הזה. ב-1957 ביקש פסיכולוג מאוניברסיטת הרווארד לבדוק את התאוריה הזאת בדרום אפריקה, על 80 ילדים בני 10 עד 14. 40 מהילדים חיו בעיר דרבן, והאחרים היו מקהילות כפריות בסביבה, שבהן בקתות עגולות ומעט חפצים מלבניים. כשהמשתתפים ישבו במרחק של 3.3 מטר מהחלון כששתי עיניהם פקוחות, 60% מהעירוניים ראו את החלון נע מצד לצד, לעומת 17.5% מהכפריים. לכאורה זה מאשש את ההנחה של איימס, אבל כשהמשתתפים ישבו במרחק של כ-7 מטרים ועם עין אחת עצומה, האשליה הייתה הרבה יותר משכנעת - כ-90% משתי הקבוצות גם יחד ראו את האשליה. מכאן שתאוריית הסביבה המלבנית לא מסבירה את התופעה.

התופעה עדיין אינה מובנת במלואה. נוצרה וריאציה על חלון איימס כשבמקום טרפז שמזוהה כחלון יש משולש ואף צורת טיפה, ובשניהם התופעה קיימת, בצורה מעט חלשה יותר<ref></ref>.

== ראו גם==
* חדר איימס
* אנאמורפוזה
==קישורים חיצוניים==

* 
* 

==הערות שוליים==

קטגוריה:אשליות אופטיות
דניאל חודובייצקי

דניאל חודובייצקי (בפולנית: Daniel Chodowiecki; 16 באוקטובר 1726 – 7 בפברואר 1801) היה צייר ודפס,<ref></ref> ממשפחות הוגנוטים ופולנים. את רוב חייו בילה בברלין, והיה המנהל של האקדמיה לאמנות בברלין.
פרוטומה של דניאל חודובייצקי מאת עמנואל ברדו ב[[מוזיאון בודה]]

== משפחתו ==
חודובייצקי נולד בעיר דנציג (גדנסק) בפולין. סבו ברתולומאוס חודובייצקי התגורר במאה ה-16 בפולין הגדולה. גוטפריד חודובייצקי, אביו של דניאל, היה סוחר בדנציג, ואמו, הנרייט איירר ילידת שווייץ, הייתה הוגנוטית. סבו של דניאל כריסטיאן היה גם סוחר. כשאביו נפטר, דניאל (בן 16) ואחיו הצעיר גוטפריד חודובייצקי נסעו לגור אצל דודם בברלין, שהציע לחנך אותם, ושם דניאל קיבל הכשרה אמנותית באאוגסבורג. גם אחיו הפך לצייר.

== יצירתו ==
עד מהרה דניאל הצליח להתפרנס מציור. הוא התקבל לאקדמיה בברלין בשנת 1764 והיה סגן מנהל של ברנהרד רוד בשנת 1788. הוא מצא את הייעוד האמיתי שלו והיה לאמן הגרפי הגרמני המפורסם ביותר בזמנו. עבודותיו כוללות כמה אלפי תחריטים, בדרך כלל קטנים למדי, ורישומים וציורים רבים. איורי הספרים שלו קשטו כמעט את כל הקלאסיקות הגדולות. הדפסיו מייצגים בפירוט רב את חיי הבורגנות בתקופת שבין הרוקוקו לקלאסיציזם.

בשנת 1797 מונה חודובייצקי למנהל האקדמיה לאמנויות בברלין, שם נפטר ב-7 בפברואר 1801.

צייר דיוקנאות רבים של עשירי פולין והתעניין גם בהוגנוטים ובהיסטוריה הפולנית, ועשה כמה ציורים בנושא. הוא התאים לרוח העידן ועבודות רבות משקפות את פולחן הרגישות, ואת התחושות הלאומניות המהפכניות והגרמניות של סוף המאה ה-18.

בזכות ידע ההדפסה המציא לוח של סקיצה קטנה, השוכן מחוץ לאיור הראשי. במקור היו אלה רישומים קטנים או שרבוטים של אמנים, שלא ממש נועדו להיראות, אך חודובייצקי הפך אותם ל"פריטי בונוס" עבור אספנים.

חודובייצקי, אף שדיבר רק צרפתית וגרמנית פעמים רבות גם הצהיר את נאמנותו הפולנית ובנו יליד ברלין צויר כילד צעיר מאוד עם בגד פולני מסורתי. לאחר חלוקת פולין כתב חודובייצקי לרוזנת סולמס-לאובך: "מצד האב אני פולני, צאצא של אומה אמיצה שתיעלם בקרוב".<ref>Charlotte Steinbrücker: Listy D. Chodowieckiego. Berlin, 1921.</ref> בגלל מוצאם ההוגנוטי של אמו ואשתו הוא היה קרוב מאוד להוגנוטים של ברלין. כמעט כל חייו בילה בגרמניה, כתב בגרמנית והתגורר בברלין מגיל 17.

אחד מספריו הפופולריים ביותר הוא "מסע מברלין לדנציג" (בגרמנית: Die Reise von Berlin nach Danzig, 1773) עם איורים רבים. זו הייתה חזרתו הראשונה לאחר 30 שנות היעדרות ממולדתו והוא יכול היה שוב לפגוש את אמו ואחיותיו הקשישות בדנציג. הוא עשה רק נסיעה אחת נוספת לדנציג לאחר מכן, להלוויית אמו. הוא מתאר וממחיש עיירות ואנשים בפומרניה ובפרוסיה שבדרך.

חודובייצקי קבור בבית העלמין הצרפתי בברלין.

בשנת 2002 הופק סרט אנימציה פולני על חייו של חודובייצקי, שהורכב מתמונותיו, ניתן לצפייה באינטרנט.<ref></ref>

== גלריה ==
<gallery mode="packed" heights="170">
File:1759 Chodowiecki Die Wochenstube Gemäldegalerie Kat.Nr. 2008 anagoria.jpg
File:Daniel Chodowiecki (attr) - A young lady at her toilette.jpg
File:Daniel Nikolaus Chodowiecki 001.jpg
File:Gesellschaft beim Kartenspiel (Chodowiecki).jpg
</gallery>

== קישורים חיצוניים ==

* 
* 
* 

== הערות שוליים ==

קטגוריה:ציירים גרמנים
קטגוריה:ציירים פולנים
קטגוריה:קלוויניסטים ורפורמים
קטגוריה:ילידי 1726
קטגוריה:נפטרים ב-1801
ג'ון קלרנס סטיוארט

ג'ון קלרנס סטיוארט (באנגלית: John Clarence Stewart; נולד ב-16 באוגוסט 1988) הוא שחקן וזמר אמריקאי.

== ביוגרפיה ==
סטיוארט נולד בשנת 1988 בסטון מאונטן , ג'ורג'יה.<ref></ref><ref></ref><ref name=":02"></ref> בתחילה למד בבית הספר התיכון "שילה" לפני שעבר ללמוד באקדמיית ג'ורג' וולטון במלגת כדורגל למשך שנה. בשנתו האחרונה הוא חזר לבית הספר התיכון לאחר שהבין שהוא לא מוכשר מספיק לכדורגל. הוא הופיע במחזמר בבית הספר "פעם אחת באי הזה". הוא למד באוניברסיטת קולומבוס, וסיים תואר ראשון באמנויות יפות. לאחר מכן למד באוניברסיטת קנזאו סטייט, וסיים בשנת 2012 תואר ראשון בלימודי תיאטרון ומחול.<ref></ref><ref></ref> לאחר מכן שיחק בתיאטרון חינוכי קייזר פרמננטה באטלנטה. בגיל 24 עבר לעיר ניו יורק ואז ללוס אנג'לס כדי להמשיך במשחק.

== קריירה ==
סטיוארט ערך את הופעת הבכורה המקצועית שלו במחזה "The Whipping Man" בשנת 2013, שהוצג בתיאטרון אליאנס. הוא הופיע בעוד כמה מהפקות התיאטרון וכיכב גם במחזה בתיאטרון השחקנים בלואיוויל, ובמחזה "Fit for a Queen" שהוצג בתיאטרון הקלאסי בהארלם בשנת 2016.<ref></ref><ref></ref><ref></ref>

בשנת 2015 ערך סטיוארט את הופעת הבכורה בסדרת הטלוויזיה "גות'האם" כקצין גריפין כץ. הוא המשיך להופיע בתפקידי אורח בכמה סדרות טלוויזיה ותפקידו הגדול הראשון בטלוויזיה היה כאלכס ווסלי בסדרת הטלוויזיה לוק קייג' בה הופיע משנת 2016 עד שנת 2018. 

בשנת 2019 הוא שיחק בסדרת הטלוויזיה "What/If". שנה לאחר מכן הוא החל לגלם את סיימון בסדרת הטלוויזיה "הפלייליסט של זואי".<ref></ref>

== פילמוגרפיה ==
=== טלוויזיה ===
{| class="wikitable sortable"
! שנה
! כותרת
! תפקיד
! class="unsortable" | הערות
|-
| 2015
| גות'האם
| השוטר גריפין כץ
| פרק: "כל המשפחות המאושרות דומות"
|-
| 2015
| The Mysteries of Laura
| קלינט
| פרק: "תעלומת המועדף העקום"
|-
| 2015
| שוטרים בדם
| השוטר קית' רוזוולט
| פרק: "מוסטנג בוליט"
|-
| 2016–2018
| לוק קייג'
| אלכס ווסלי
| 13 פרקים
|-
| 2017
| הטובות לקרב
| ליי האנטר
| פרק: "השבעה"
|-
| 2017
| Skin Deep
| מרקוס
| 4 פרקים
|-
| 2019
| הוואי חמש -אפס
| הילו
| פרק: "Ke ala o ka pu"
|-
| 2019
| What/If
| ליונל
| תפקיד ראשי
|-
| 2020–הווה
| הפלייליסט של זואי
| סיימון
| תפקיד ראשי
|-
| 2021
| Mother's Milk
| ספרואו
| סרט קולנוע, תפקיד ראשי
|-
|2022
|P-Valley
|ביג-טיק
|סדרת טלוויזיה, עונה 2 - 4 פרקים
|-
|-
|-
|}

==קישורים חיצוניים==

== הערות שוליים ==

קטגוריה:זמרים אפרו-אמריקאים
קטגוריה:שחקני קולנוע וטלוויזיה אמריקאים
קטגוריה:בוגרי אוניברסיטאות ומכללות בארצות הברית
קטגוריה:שחקני תיאטרון אמריקאים
קטגוריה:אמריקאים שנולדו ב-1988
ולטר אופי

ולטר הוגו אוֹפֵי (בגרמנית: Walter Ophey; 25 במרץ 1882 – 11 בינואר 1930) היה צייר ומעצב גרפי גרמני, בסגנון האקספרסיוניזם.<ref></ref>

== ביוגרפיה ==
ולטר אופי נולד ב־25 במרץ 1882 בעיר יופן (Eupen) (בהווה בבלגיה) ללואיז הייבר ולרואה החשבון אמיל אופי. אביו נפטר בדצמבר 1888 ואמו חזרה לעבוד והעבירה שיעורי מוזיקה. הוא למד אצל הפסל קרל קראוס (1859–1906) בשנת 1900 הוא למד באקדמיה לאמנות בדיסלדורף, אצל פריץ רובר ווילי ספאץ (1861-1931).

בשנת 1912 הצטרף אופי לקבוצת זונדרבונד עם ציירים אחרים מדיסלדורף, יוליוס ברץ, מקס קלרנבך, אוגוסט דויסר, וילהלם שמור והאחים קרלי סון-רטל, אוטו סון-רטל ואלפרד סון-רטל .<ref>Selz, Peter (1957). German Expressionist Painting. Berkeley, California: University of California Press. p. 246</ref>

ב־12 בפברואר 1917, ולטר אופי התחתן עם ברנהרדין בורנמן (1879–1968).

בשנת 1919 הוא היה חבר מייסד בעמותת האמנות הצעירה של ריינלנד (דאס ג'ונגה ריינלנד) לצד ורנר הייזר, היינריך נאון, ארתור קאופמן, קרלו מנסה, והאדריכל וילהלם קרייז.<ref></ref>

== יצירתו ==
עבודתו האמנותית של אופי מתחילה בצבעי המים "סיפור פנטסטי", היצירה המוקדמת והמשומרת ביותר, משנת 1894. מאמצע שנות ה-90 של המאה ה-19 נערכו הרישומים הראשונים של אזור יופן. בפרט בעמק וסדרה ובכפרים קטנים בין אאכן ליופן, הוא מצא מוטיבים לתמונותיו, בהם השתמש עד לסביבות 1906.

עם הציור Beim Brandts Jupp, מוטיב החורש, טען אופי כי השיג את פריצתו האמנותית באביב 1905. התמונה המרובעת מציגה שני גזעי ערבה ועץ ערבה שלישי בצד ימין במרכז התמונה, שגזעו נוטה לכיוון ימין בתמונה. לראשונה אופי תיאר את המוטיב שלו באור שמש, והמריחה של הצבע הופכת את הציור לחופשי ואינטנסיבי יותר מאשר בעבודות הקודמות. אופי כינה את הציור על שם מסעדה המוצגת ברקע.

מבחינת המוטיבים, הטכניקה והצבע בעבודותיו, אופי היה הצייר הראשון של דיסלדורף שהשתחרר מהמודל הוותיק של ציור הנוף ההולנדי.

שלב של הציור באוויר הפתוח החל בשנת 1908, והתמונה "שמש אביבית" משנת 1908 היא אחת התמונות החדשניות ביותר של שנת 1908 בסגנון עבודה זה – צבעיה בהירים במיוחד וסגנון הציור הוא פוינטליסטי.

שיאו של שלב אמנותי זה התפתח במסעו הראשון לאיטליה בשנת 1910.

שנה קודם לכן, במהלך שהותו בחוף בלגיה, התלונן אופי כי "לימודיו הם כובעים" מכיוון שאין בהם אור, "האדם חייב לשהות כאן הרבה זמן לצייר את כל זה היטב." ציור השמן "פוזיטאנו בשמש", שאופי ראה בהן את אחת מיצירותיו החשובות ביותר – הוא מעולם לא מכר אותו, אך הוצג בתערוכות יחיד בגלריית פלכטיים – מראה את הנוף ללא שינוי כמעט של מפרץ פוזיטאנו עם נוף של כפר הדייגים המדורג וכנסייתו עם כיפת הקרמיקה הירוקה והצהובה. אופי בנה "את כל צבעי התמונה על גוני לבן ושחור, חום, אדום-חום וצהוב-ירוק הבהיר בלבן."

== מורשתו ==
תערוכת האמנות "וולטר אופי, הצג את צבעיך!" הוצגה בשנים 2018–2019 במוזיאון קונסטפלאסט, ובשנת 2019–2020 בוירצבורג.<ref></ref>

== גלריה ==
<gallery mode="packed" heights="170">
File:Walter Ophey, Bolschewik, um 1920.JPG

File:Walter Ophey1.jpg

File:Ophey-Herbstrausch.jpg

File:Walter Ophey Partie am Niederrhein.jpg

File:Ophey-walter 1882-1930-park-am-benrather-schloss.jpg

File:Walter Ophey Birken am Heiderand.jpg

File:Walter Ophey-Haus und Bäume.jpg
</gallery>

== קישורים חיצוניים ==

== הערות שוליים ==

קטגוריה:ציירים גרמנים
קטגוריה:גרמנים שנולדו ב-1882
קטגוריה:גרמנים שנפטרו ב-1930
מערכת תה

"[[טבע דומם: מערכת תה", ציור מאת ז'אן-אטיין ליוטאר, סביבות 1781–1783; אוסף מוזיאון פול גטי]]
מערכת תה שיצר [[פטר קארל פברז'ה, לפני 1896; אוסף מוזיאון קליבלנד לאמנות]]
מערכת תה (או סט תה, או סרוויס תה) מאגדת פריטים תואמים המשמשים להכנת ולשתיית תה. מערכת התה עשויה לכלול מספר פריטים שונים, בהתאם להחלטת היצרן או למחירה, והדבר אף עשוי להיות תלוי-תרבות.

== היסטוריה ==
תקופת שושלת האן בסין (220–206 לפני הספירה) מקובלת כראשיתן של מערכות התה. מערכות התה אז היו עשויות חרסינה, וכללו קערות שבהן תבלינים ועלי תה, עליהן שפכו מים חמים להכנת התה. קערות אלו שימשו גם לצרכים נוספים, כמו בישול. בתקופה זו שימש התה בעיקר למטרות רפואיות ולא לצריכה יומיומית.

במאה ה-17 החל התה להיות נפוץ ברחבי אירופה, וחברת הודו המזרחית ההולנדית החלה לייבא מסין מערכות תה מחרסינה. ניתן היה להזמין אז מערכות תה מיצרנים בסין וביפן, ולקשטן בסמל המשפחתי עם הגעתן לאנגליה, תהליך שהיה עשוי להימשך עד שנתיים. באותה תקופה המרקיזה מאדאם דה סבינייה מצרפת הכניסה לתודעה את השימוש בקנקני חלב , ועד המאה ה-18 נכנסו לשימוש גם קעריות סוכר (נקראו באנגלית גם "סלי סוכר" - sugar baskets). רק בשלהי המאה, עם הירידה במחירי התה והעלייה בפופולריות שלו בציבור הרחב, הפכו נפוצות מערכות תה הכוללות קנקן, קעריות סוכר וקנקן חלב. בתקופה זו חלק ממערכות התה הכילו אף 40 פריטים ויותר (לרבות ספלים, תחתיות, קנקן עם כיסוי ומעמד, קופסת תה, קנקן חלב ומגש).

== כלי תה ==
להלן מספר כלי תה העשויים לשמש במערכת התה:
{| class="wikitable"
|+ כלי תה
|-
| ללא מסגרת || , או קומקום תה || משמש לחליטת העלים במים חמים.
|-
| ללא מסגרת || || ספל ממנו שותים את התה החם שממנו סוננו העלים.
|-
| ללא מסגרת || || קנקן קטן המיועד למזיגת חלב או שמנת.
|-
| ללא מסגרת || || מסננת המשמשת להוצאת העלים מהחליטה.
|-
| ללא מסגרת || מגש תה || מגש, המשמש כדי למנוע מנוזל רותח להישפך על השולחן.
|-
| frameless || || משמש להחזקת העלים והשרייתם במים הרותחים ולהוצאתם בקלות. משמש מטרה דומה למסננת.
|-
| ללא מסגרת || , או קופסת תה || קופסה/צנצנת לאחסון עלי התה בעת אי-שימוש.
|-
| ללא מסגרת || מטמן || כיסוי לקנקן תה שנועד לשמור על חומו.
|}

==קישורים חיצוניים==

* [http://libmma.contentdm.oclc.org/cdm/compoundobject/collection/p15324coll10/id/150706 מערכות תה במוזיאון המטרופוליטן לאמנות], מדריך קצר 

== הערות שוליים ==

קטגוריה:תה
קטגוריה:כלים ומכשירים (מזון)
סם וודיארד

סם וודיארד (באנגלית: Sam Woodyard; 7 בינואר 1925 – 20 בספטמבר 1988) היה מתופף ג'אז אמריקאי.

== חייו ==
וודיארד היה במידה רבה אוטודידקט בתופים וניגן באזור ניוארק, ניו ג'רזי בשנות ה-40 של המאה ה-20. הוא הופיע עם פול גייטן בלהקת R&B, ואז ניגן בתחילת שנות החמישים עם ג'ו הולידיי, רוי אלדרידג' ומילט באקנר. בשנת 1955 הצטרף לתזמורת של דיוק אלינגטון ובה נשאר עד 1966.

לאחר שהותו עם אלינגטון עבד וודיארד עם אלה פיצג'רלד, ואז עבר ללוס אנג'לס. בשנות ה-70 של המאה ה-20 ניגן פחות בגלל בעיות בריאותיות, אך הקליט עם באדי ריץ' וקיים סיבוב הופעות עם קלוד בולינג. בשנת 1983 השתייך ללהקה עם טדי וילסון, באדי טייט וסלאם סטיוארט. ההקלטה האחרונה שלו הייתה באלבום "הדלת" של סטיב לייסי משנת 1988.

וודיארד נפטר מסרטן בפריז בגיל 63.

== דיסקוגרפיה ==
עם קט אנדרסון
<div style="direction: ltr;">
* Plays at 4 a.m. (Columbia, 1958)
* Ellingtonia (Wynne, 1959)
* A Chat with Cat Anderson (Columbia, 1963)
</div>

עם דיוק אלינגטון
<div style="direction: ltr;">

</div>

עם ג'וני הודג'ס
<div style="direction: ltr;">
* Ellingtonia '56 (Norgran, 1956)
* Duke's in Bed (Verve, 1956)
* The Big Sound (Verve, 1957)
* Blues-a-Plenty (Verve, 1958)
* Not So Dukish (Verve, 1958)
* Johnny Hodges with Billy Strayhorn and the Orchestra (Verve, 1962)
* Swing's Our Thing with Earl Hines (Verve, 1968)
* Ellingtonia! (Onyx, 1974)
* At the Sportpalast Berlin (Pablo, 1978)
</div>

עם אחרים
<div style="direction: ltr;">

</div>

==קישורים חיצוניים==

== הערות שוליים ==

קטגוריה:מתופפים אמריקאים
קטגוריה:נגני ג'אז: מתופפים
קטגוריה:אמריקאים שנולדו ב-1935
קטגוריה:אמריקאים שנפטרו ב-1988
ראסול גוליאב

רסול באיירם אוגלו גולייב (באזרית: Rəsul Bayram oğlu Quliyev; נולד ב-20 בדצמבר 1947, מחוז נחצ'יבאן, אזרבייג'ן) הוא פוליטיקאי אזרי.

== ביוגרפיה ==
ראסול גוליאב נולד ב-20 בדצמבר 1947 בכפר קטן בנחצ'יבאן שבאזרבייג'ן הסובייטית למשפחת מנהל חשבונות. בהיותו בן 9 אביו נפטר והוא היה צריך לעזור בפרנסתה משפחה מרובת ילדים. בשנת 1965 הוא סיים את לימודי בית הספר ועבר לבאקו בה החל ללמוד במכון לנפט. בשנת 1970 ראסול גוליאב סיים אותו עם תואר מהנדס והחל לעבוד בתעשיית הנפט הענפה באזור. בהדרגה הוא התקדם לתפקידים ניהוליים ובשנת 1981 התמנה למנהל מפעל זיקוק בבאקו.

לאחר תחילת הפרסטרויקה, ראסול גוליאב נכנס לתחום הפוליטי ובשנת 1990 נבחר לפרלמנט של הרפובליקה הסובייטית. לאחר קבלת העצמאות, בדצמבר 1992 הוא התמנה לנשיא חברת הנפט הלאומית. בשנת 1993 הוא התמנה לסגן ראש הממשלה.

בנובמבר 1993 ראסול גוליאב נבחר ליושב ראש הפרלמנט של אזרבייג'ן. בשנת 1995 הוא נבחר מחדש. במהלך 1996 החלו בעיות ביחסים בינו לבין היידר אלייב. בהמשך השנה הוא הואשם בפעילות לא תקינה וקבלת שוחד. מספר משפטנים בולטים לרבות אילהאם רחימוב פעלו להגנתו בטענה שלא ניתן לשפוט אותו בהיותו חבר פרלמנט. בסופו של דבר ראסול גוליאב נאלץ לעזוב את המדיה ועבר לארצות הברית.

בהיותו בארצות הברית ראסול גוליאב פסרם מספר ספרים והמשיך בפעילות נגד הממשל במדינתו. בשנת 2005 לפי בקשת השלטונות האזרים הוא נעצר באוקראינה, אך בלחץ בינלאומי שוחרר.

==קישורים חיצוניים==

* 

קטגוריה:פוליטיקאים אזרים
קטגוריה:יושבי ראש האספה הלאומית (אזרבייג'ן)
קטגוריה:ילידי 1947
ויליאן ז'וזה

וויליאן ז'וזה דה סילבה (באנגלית: Willian José da Silva; נולד ב-23 בנובמבר 1991) הידוע כווליאן ז'וזה, הוא כדורגלן ברזילאי, המשחק בעמדת החלוץ בספרטק מוסקבה.

== קריירת מועדונים ==
=== דרום אמריקה ===
וויליאן נולד בפורטו קלבו, והחל את הקריירה שלו במחלת הנוער של Clube de Regatas Brasil לפני שהצטרף לגרמיו בראורי ב-2008, בגיל 17. ב-1 באוגוסט 2009 ערך הופעת בכורה במועדון. הוא כבש את השער הראשון שלו ב-17 בינואר בשנה שלאחר מכן. סך הכל כבש 6 שערים במהלך העונה אשר הסתיימה בירידת ליגה של קבוצתו.

ב-13 בינואר 2011 הושאל וויליאן לסאו פאולו בה כבש שער אחד ב-28 הופעות.

ב-13 בדצמבר 2012 הושאל וויליאן לגרמיו<ref></ref>, אך לאחר שמיעט לשחק, הושאל לסנטוס במאי 2013 בה כבש חמישה שערים ב-23 הופעות<ref></ref>.

=== המעבר לספרד ===
ב-8 ינואר 2014 הושאל וויליאן לריאל מדריד קסטיליה בליגת המשנה הספרדית<ref></ref>. לאחר שכבש שלושער בניצחון קבוצתו 2–3 על רקראטיבו ולבה, זומן לראשונה לסגל הקבוצה הבוגרת של המועדון. הוא ערך את הופעת הבכורה שלו בלה ליגה ב-11 במאי, כשעלה כמחליף במקום בן ארצו, קאסמירו, בהפסד 0–2 לסלטה ויגו, אולם ביוני אותה השנה הוא שוחרר מהמועדון.

וויליאן הושאל שוב ב-29 באוגוסט 2014 לריאל סרגוסה מהליגה השנייה בספרד<ref></ref>. הוא ערך את הופעת הבכורה שלו במועדון ב-7 בספטמבר. הוא כבש את השער הראשון שלו במועדון ב-12 באוקטובר 2014, בתיקו 3–3 מול דפורטיבו לוגו. בסך הכל כבש עשרה שערים בכל המסגרות במדי הקבוצה.

ב-30 ביולי 2015 הושאל וויליאן ללאס פאלמאס שעלתה ללה ליגה<ref></ref>. ב-12 בדצמבר כבש שער בכורה במועדון בניצחון על ריאל בטיס.

ב-31 ביולי 2016, חתם וויליאן לחמש שנים בריאל סוסיאדד<ref></ref>. ב-21 בספטמבר, כבש שני שערים ראשונים בניצחון קבוצתו 1–4 על קבוצתו לשעבר לאס פאלמאס.

ב-23 בינואר 2021 הושאל וויליאן לוולברהמפטון וונדררס מהפרמייר ליג להמשך העונה עם אופצייה לרכישה בסיומה<ref></ref>. את הופעת הבכורה ערך ב-27 בינואר בתיקו 0-0 של קבוצתו עם צ'לסי. ב-17 באפריל כבש שער בכורה והעניק לקבוצתו ניצחון 0–1 על שפילד יונייטד.

ב-26 באוגוסט 2021 הושאל וויליאן לריאל בטיס לעונה אחת.

===רוסיה===
ב-1 ביולי 2024 חתם ויליאן בספרטק מוסקבה לשנתיים.

== קריירה בינלאומית ==
בשנת 2011, השתתף וויליאן עם נבחרת ברזיל עד גיל 20 בגביע העולם בכדורגל עד גיל 20 וגם באליפות אמריקה הדרומית בכדורגל עד גיל 20, בשניהם זכתה נבחרתו בתואר.

ב-12 במרץ 2018, זומן וויליאן לראשונה לסגל הנבחרת הבוגרת לקראת משחקי הידידות מול רוסיה וגרמניה, אך לא שותף.

== תארים ==
==== סאו פאולו ====
* גביע סודאמריקנה: 2012

==== ריאל מדריד ====
* גביע המלך: 2013/2014
ריאל בטיס
* גביע המלך: 2021/2022

==== נבחרת ברזיל עד גיל 20 ====
* אליפות אמריקה הדרומית בכדורגל עד גיל 20: 2011
* גביע העולם בכדורגל עד גיל 20: 2011

== קישורים חיצוניים ==

== הערות שוליים ==

קטגוריה:כדורגלני גרמיו בראורי
קטגוריה:כדורגלני סאו פאולו
קטגוריה:כדורגלני גרמיו
קטגוריה:כדורגלני סנטוס
קטגוריה:כדורגלני ריאל מדריד קסטיליה
קטגוריה:כדורגלני ריאל מדריד
קטגוריה:כדורגלני ריאל סרגוסה
קטגוריה:כדורגלני לאס פאלמאס
קטגוריה:כדורגלני ריאל סוסיאדד
קטגוריה:כדורגלני וולברהמפטון וונדררס
קטגוריה:כדורגלני ריאל בטיס
קטגוריה:כדורגלני ספרטק מוסקבה
קטגוריה:ברזילאים שנולדו ב-1991
פורט נאוואחו

פורט נאוואחו היא סדרת הקומיקס שפורסמה במשך כמה גליונות של המגזין "פילוט" בשנת 1951, ובהמשך נאספה לספר אשר הפך לשני בסדרת הבת המצליחה והגדולה בהרבה, "אוכמניות". את הקומיקס יצרו ז'אן מישל שרלייה (כתיבה) וז'אן ז'ירו (איור) והופיע לראשונה בגיליון 288 של "פילוט" מתאריך 29 באפריל 1951. הוא פורסם כספר בשנת 1965 תחת הכותרת "Fort Navajo", ובו הופיעה דמותו של סגן אוכמניות, אשר היה בהמשך גיבור סדרת "אוכמניות". בשנת 1993 יצא במהדורה מחודשת הספר המקורי, אך הפעם בצבע (צביעה מאת קלודין בלאן-דומונט).

== עלילה ==
העלילה עוקבת אחר דמותו של סגן אוכמניות, לעתיד גיבור הסדרה על שמו, אשר הוצב כחלק מתפקידו הצבאי באזור שנקרא פורט נאוואחו באמצע שטח של שבט האפאצ'י בראשית המאה ה-19. יחד עמו מוצבים גם סגן גרג וסגן קרואו, אשר מתיידדים איתו והשלושה חוברים זה לזה. השלושה מוצאים את עצמם נאבקים למניעת מלחמה כוללת בין שבטי האינדיאנים לצבא המתיישבים האירופאים בעקבות חטיפתו של ילד לבן על ידי האינדיאנים. לאחר שהם מצליחים למנוע את המלחמה, מזלם לא משחק עבורם ופורצת מלחמת האזרחים האמריקאית, כאשר השלושה לוחמים לצד האיחוד.

== דמויות ==
* סגן אוכמניות: סגן בחיל הפרשים של ארצות הברית אשר נשלח לפורט נאוואחו כחלק משירותו הצבאי<ref name=":0">Fort Navajo, פריז 1993, עמ' 6</ref>.
* סגן גרג: סגן נוסף שנשלח לאזור ופוגש את סגן אוכמניות בדרכו לשם. השניים מתיידדים ונלחמים יחד<ref name=":0" />.
* בסקום: מפקד בחיל הפרשים בדרגת מייג'ור<ref name=":1">Fort Navajo, פריז 1993, עמ' 24</ref>. גזען לכהי עור ולאינדיאנים, ומעשיו יגרמו לפרוץ מלחמה בין האינדיאנים לצבא<ref>Fort Navajo, פריז 1993, עמ' 43-44</ref>.
* דיקסון: אלוף-משנה אשר אחראי על כל אזור פורט נאוואחו<ref>Fort Navajo, פריז 1993, עמ' 31</ref>.
* קרואו: סגן נוסף בחיל הפרשים, בן לאב הודי ואם לבנה. הוא שונא את בסקום על דעותיו הגזעניות, ונוטה לטובת האינדיאנים<ref name=":1" />.

== היסטוריה פרסומית ==
בשנות החמישים המוקדמות היה ז'אן מישל שרלייה סופר קומיקס מערבונים מפורסם יחסית בצרפת (זאת על אף שלא חש אמפתיה מיוחדת לז'אנר<ref>קולקטיב, "L'univers de 1: Gir", . הוצאת דרגאוד, פריז, . עמ' 21</ref>), ואילו ז'אן ז'ירו היה חדש בתחום. עם זאת, ז'ירו הצעיר הפגין יכולות מרשימות ופנה לשרלייה בהצעה לכתוב תסריט לדמותם של סגן אוכמניות וסגן גרג המתרחש במערב הישן של אמריקה. שרלייה נענה בחיוב והשניים החלו לעבוד על הקומיקס של "פורט נאוואחו" יחד. במקביל, ז'ירו הפך לחניך של האמן המוערך ז'וזף ז'ילן ("ז'יז'ה") אשר היה גם חבר קרוב ושותף אמנותי של שרלייה. מאוחר יותר, כאשר רצה שרלייה להמשיך את פורט נאוואחו לסדרת בת הוא הציע את גילאין לתפקיד, אך זה סירב והציע במקום זאת את תלמידו, ז'ירו, מה שהתברר עד מהרה כשיתוף פעולה מוצלח.

סדרת "פורט נאוואחו", שנאספה לבסוף לספר אחד בלבד, התפרסמה במגזין "פילוט" בין שנת 1951 ל-1963 ב-46 חלקים, כאשר בממוצע פורסמו מספר עמודים כל שלושה חודשים. בסדרה זו סגן אוכמניות – שעיצובו הפיזי נוצר בהשראת השחקן הצרפתי ז'אן-פול בלמונדו – היה אחד מבין מספר דמויות מרכזיות. עם זאת הוא בלט מעל השאר. על אף שבמקור נועדה הסדרה להתפרסם עוד ולהתאגד למספר ספרים מורכבים, הפופולריות יוצאת הדופן של סגן אוכמניות הובילו את היוצרים, ז'אן ז'ירו וז'אן מישל שרלייה, ליצור סדרת בת בשם "אוכמניות" העוקבת אחר סגן אוכמניות.

== לקריאה נוספת ==
* ז'אן מישל שרלייה וז'אן ז'ירו, Fort Navajo, עמ' 48, פריז, 1993, הוצאת דרגאוד. 

== הערות שוליים ==

קטגוריה:סדרות קומיקס
קטגוריה:ז'אן ז'ירו
פריץ רובר

פריץ רובר (בגרמנית: Fritz Roeber; 15 באוקטובר 1851 – 15 במאי 1924) היה מאייר גרמני, ליתוגרף וצייר היסטוריה.

== ביוגרפיה ==
אביו היה הסופר פרידריך רובר , ששימש גם כפרוקורטור של אלברפלד. לאחר שסיים את לימודיו היסודיים, למד ציור בבית ספר פרטי שהופעל על ידי אדוארד בנדמן. לימודיו הופסקו בזמן השירות במלחמת צרפת–פרוסיה. באמצע שנות ה-70, הציג כמה ליטוגרפיות גדולות על נושאים תנ"כיים.<ref>Zur Geschichte der Düsseldorfer Kunst, insbesondere im XIX. Jahrhundert. Kunstverein für die Rheinlande und Westfalen, Düsseldorf 1902, pg.241</ref>

הוא קיבל משימה גדולה ממחוז ריין על עיצוב קישוטים פיגורטיביים לגביע זהב, שיועבר לנסיך (לימים קייזר) וילהלם לרגל חתונתו. מאוחר יותר הוא הפך למייסד משותף של "איגוד הסחר המרכזי" (Central-Gewerbe-Vereins) וסייע בפיתוח תעשיית האומנות והמלאכה המקומית. משנת 1893 היה מדריך באקדמיה לאמנות בדיסלדורף. בראשית המאה העשרים הוא היה מעורב בארגון כמה תערוכות בינלאומיות גדולות.

בשנים 1908 עד 1924 שימש כמנהל האקדמיה לאמנות. טעמו וגישתו בניהול נחשבו לשמרניים למדי באותה תקופה.<ref>Kristina Kratz-Kessemeier: Kunst für die Republik. Die Kunstpolitik des preußischen Kultusministeriums 1918 bis 1932. Akademie Verlag, Berlin 2008</ref> למרות זאת, הוא הוסיף כל הזמן לתוכניות הלימודים – כולל סדנאות לאמנות הכנסייה וויטראז'ים.

בשנת 1919, לאחר מיזוג חלקי עם בית הספר לאמנות ומלאכה הוא שכר שבעה מדריכים שילמדו את הנושאים החדשים שיתווספו כמו גרפיקאי, ושלושה אדריכלים – וילהלם קרייז, אמיל פרנקאמפ ופריץ בקר. הוא גם פיקח על בניית בנייני סטודיו חדשים עבור האקדמיה לאמנות, לאורך הריין, שנועדו להיות "עיר אמנות על פי המודל האנגלי". אלה נהרסו בשנת 1937 כדי לפנות מקום לנורדפארק לאורך הריין בדיסלדורף.

רחוב העובר לצד האקדמיה לאמנות נקרא על שמו. אחיו הבכור, ארנסט, היה גם מדריך שם.

== גלריה ==
<gallery mode="packed" heights="170">
File:Roeber-Battle.png
File:Roeber-Christ.jpg
File:Emil Weyerbusch .jpg
File:Roeber-Diana.jpg
File:Roeber-Friedrich.jpg
File:Fritz Roeber Walpurgisnacht.jpg
File:Roeber-Viking.jpg
</gallery>

== קישורים חיצוניים ==

== הערות שוליים ==

קטגוריה:ציירים גרמנים
קטגוריה:גרמנים שנולדו ב-1851
קטגוריה:גרמנים שנפטרו ב-1924
סער בן יוסף

סער בן יוסף (נולד ב-11 בדצמבר 1967) הוא שחקן, בדרן ומורה למשחק ישראלי.

==ביוגרפיה==
בן יוסף נולד בפתח תקווה, הוא למד בתלמה ילין במגמת תיאטרון, הוא שירת בתיאטרון צה"ל והוא בוגר בית הספר למשחק ניסן נתיב.

בשנת 1989 השתתף במחזמר "פיטר פן" בתפקיד זולי., כמו כן השתתף במחזמר "הסוחר מוונציה". 

ב-1994 השתתף בקלטת הווידאו לילדים "מי שטוב לו ושמח כף ימחא" (מבית "קלסיקלטת" – על פי שיריה של דתיה בן-דור) גילם את דמותו של עכבר הכפר ואת דמותו של אבא דוב. כמו כן השתתף גם בקלטת הילדים "כיף חיות". באותה השנה השתתף במחזמר "הקוסם!" בתפקיד הדחליל. באותה השנה גם דיבב בסדרה "האקלברי פין" ששודרה בחינוכית . 

ב-1996 הופיע בפסטיגל.

בשנים 1996-1999 גילם את דמותו של אמיר גורן בסדרת הדרמה ששודרה בערוץ 2 "רמת אביב גימל".

בשנת 1998 התארח בעונה השנייה של הסדרה הקומית ששודרה בערוץ 2 ״שמש״ גילם את יוהאן.

בשנת 1999 השתתף בסדרה "מנדל וגורנשטיין חקירות בע"מ" שיחק את מישל.

בתחילת שנות ה 2000 השתתף בפרסומת של תפוצ'יפס לצד השחקן אבי יפה. 

בשנת 2003 שיחק בסרט "סיפורי בית קפה" בתפקיד טוכטרמן.

בשנת 2005 דיבב את פינוקיו בסדרה "משטרת האגדות" ששודרה ערוץ הילדים.

בשנת 2011 גילם את גל בסדרת הדרמה של ערוץ עשר ״2.3 בשבוע״. באותה השנה דיבב בסרט "פינגווינים יכולים לעוף". 

בשנת 2014 השתתף בסרט "שושנה חלוץ מרכזי" בתפקיד ד"ר שירן. באותה השנה הופיע בסדרה הקומית של ערוץ הילדים ״משפחה שולטת״ בתור מורה להולנדית.

בשנת 2023 גילם את דני בסרט ״גן קופים״. 

הוא מלמד משחק מול מצלמה ואלתור בהנחיה, מדריך במאי קולנוע בעבודה עם שחקנים בבית ברל.

==קישורים חיצוניים==

קטגוריה:שחקני קולנוע וטלוויזיה ישראלים
קטגוריה:משתתפי הפסטיגל
קטגוריה:מורים למשחק בישראל
קטגוריה:בוגרי תלמה ילין
קטגוריה:בוגרי תיאטרון צה"ל
קטגוריה:בוגרי הסטודיו למשחק ניסן נתיב
קטגוריה:ישראלים שנולדו ב-1967
דייוויד פקוסקה

דייוויד פיטר פקוסקה (באנגלית: David Peter Pekoske; נולד ב-5 במאי 1955) הוא פקיד ממשל אמריקאי שהיה תת אדמירל במשמר החופים של ארצות הברית<ref name="aero"></ref><ref>https://www.congress.gov/115/chrg/shrg29976/CHRG-115shrg29976.htm</ref>.

הוא משמש כיום כמנהל הסוכנות לביטחון תעבורתי ושימש עבר כסגן מזכיר ביטחון המולדת מאפריל 2019 עד נובמבר של אותה שנה. בינואר 2021 נשיא ארצות הברית, ג'ו ביידן מינה אותו להיות מזכיר ביטחון המולדת של ארצות הברית בפועל עד שהסנאט אישר את מועמדתו של אלחנדרו מיורקס לתפקיד<ref name="ActingSecretary"> </ref>.

== ביוגרפיה ==
פקוסקה נולד במרידן שבקונטיקט, את התואר הראשון שלו במדעי הנדסת הים קיבל בהאקדמיה של משמר החופים האמריקאי, ב-1989 עשה את התואר השני שלו במינהל ציבורי בבית הספר ליחסים בינלאומיים של אוניברסיטת קולומביה. פקוסקה פיקד על קבוצת משמר החופים שיושבת בניו הייבן בין 1999 ל-2001, לאחר מכן שימש כמפקד כוחות ההגנה של אזור האוקיינוס השקט ופיקח בעיקר על הפעלת יחידות שמטרתן לבצע משימות בתחומי הביטחון הימי, הגנה על משאבי טבע ועוד<ref></ref>.

סגן אדמירל פקוסקה כיהן כסגן מפקד משמר החופים של ארצות הברית החל מאוגוסט 2009 ועד למאי 2010<ref></ref>. שבע שנים לאחר מכן, ביוני 2017 הכריז נשיא ארצות הברית, דונלד טראמפ כי בכוונתו למנות את פקוסקה למנהל הסוכנות לביטחון תעבורתי . מספר חודשים לאחר אותה הכרזה אישר הסנאט את מעמדותו<ref name="LaJoyeActingAdmin"></ref> ובאוגוסט 2017 הושבע לתפקיד<ref></ref>.

באפריל 2019 מונה להיות ממלא מקומו של סגן המזכיר לביטחון לאומי וזאת במקביל לכהונתו כמנהל הסוכנות לביטחון תעבורתי אך בפועל הסוכנות הייתה תחת פיקודה של בכירת הסוכנות, פטרישיה קוגסוול<ref></ref>. עד נובמבר של אותה שינה כיהן כממלא מקום אז הוחלף על ידי קן צ'וצ'ינלי, עם חילוף התפקידים חזר פקוקסה לתפקידו כמנהל הסוכנות לביטחון תעבורתי<ref></ref>.

בינואר 2021 הכריז נשיא ארצות הברית, ג'ו ביידן כי החליט למנות את פקוסקה להיות ממלא מקום מזכיר ביטחון המולדת עד שהסנאט יאשר את מועמדתו של אלחנדרו מיורקס לתפקידו<ref name="ActingSecretary" />, לפני כן היה פקוסקה והסוכנות שבראשותו היו אחד האחראים על ההאבטחה בהשבעתו של ביידן, בראיון שנתן לתקשורת אמר כי "הסוכנות בודקת מאות שמות לקראת ההשבעה" והסביר לכתבים על דרכי העבודה של מאבטחי ועובדי הסוכנות לקראת ההשבעה. ב-2 בפברואר תמה כהונתו כמזכיר המחלקה בפועל, לאחר השבעתו של אלחנדרו מיורקס לתפקיד.

== קישורים חיצוניים ==

== הערות שוליים ==

קטגוריה:אדמירלים במשמר החופים של ארצות הברית
קטגוריה:נשיאות ג'ו ביידן: אישים
קטגוריה:נשיאות דונלד טראמפ: אישים
קטגוריה:אמריקאים מעוטרי אות לגיון ההצטיינות
קטגוריה:מעוטרי מדליית השירות המצוין של משמר החופים
קטגוריה:בוגרי אוניברסיטת קולומביה
קטגוריה:סגל המחלקה לביטחון המולדת של ארצות הברית
קטגוריה:מעוטרי מדליית השירות המצוין של מחלקת ביטחון המולדת
קטגוריה:אמריקאים שנולדו ב-1955
שי אהרון

שי אהרון (נולד ב-12 באוקטובר 1978) הוא כדורגלן עבר ישראלי, ששיחק בעמדת החלוץ והקשר התקפי. כיום המנהל המקצועי של קבוצת הפועל ירושלים.

== קריירה ==
שי אהרון נולד וגדל בירושלים בשכונת גילה. בגיל 10 הצטרף לקבוצת הילדים של הפועל ירושלים שחבריו לכיתה הזמינו אותו לשחק בה. כבר בגיל 16 גילה כשרון יחסי על בני גילו, והוזמן לקבוצה הבוגרת של הפועל ירושלים, כשמאמן הקבוצה, אורי מלמיליאן, שחקן מפורסם בירושלים בפני עצמו, הקפיץ אותו לבוגרים. במשחקו הראשון בבוגרים בשנת 1996 נגד הפועל רמת-גן, ניצחה הקבוצה 0–3, כאשר הוא מבקיע שער עוד בהופעת הבכורה שלו, ובסיום אותה עונה עלתה הקבוצה לליגה הבכירה. לאחר מכן יצא להשאלה לקבוצת מכבי פתח תקווה שם לא הצליח להבקיע, וחזר להפועל ירושלים. בשנת 2000 יצא להשאלה קצרה בהכח מכבי רמת גן אך חזר לאחר תקופה קצרה. ב-2004 יצא שוב להשאלה לעונה אחת בהפועל אשקלון. בשנת 2010 עבר לשחק ביריבה העירונית של הפועל ירושלים, הפועל קטמון שהוקמה כקבוצת אוהדים שאוהדיה מאוכזבים מניהול הפועל ירושלים בבעלותו של יוסי סאסי. בקבוצה זו הופיע 115 פעמים והבקיע 55 שערים שהעלו את הקבוצה מליגה א' עד לליגה הלאומית, לאחר מכן פרש מכדורגל בגיל 36. ב-1 במאי 2015 חזר אהרון מפרישה לשחק משחק אחרון (אחרי שלא שיחק שנה שלמה) והשתתף במשחק עלייתה המחודשת של קטמון מליגה א' לליגה הלאומית, כאשר במשחק סוער במיוחד החמיץ שני פנדלים, אך גם כבש ובישל בניצחון של קטמון 4:2 על מכבי עירוני קריית אתא. לאחר משחק זה פרש סופית מכדורגל בגיל 37, וקיבל תפקידי ניהול ספורטיבי במועדון.

== לאחר הפרישה ==
לאחר הפרישה הסופית מכדורגל אייש אהרון מספר תפקידי ניהול ספורטיבי בקבוצות הנוער בהפועל קטמון, וכיום הוא המנהל הספורטיבי של הקבוצה המאוחדת של הפועל ירושלים.

אהרון בוגר תואר ראשון בחינוך וחברה, עם התמקדות בהכשרות בספורט ב.

==קישורים חיצוניים==

== הערות שוליים ==

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:חלוצי כדורגל ישראלים
קטגוריה:ירושלים: כדורגלנים
קטגוריה:כדורגלני הפועל ירושלים
קטגוריה:כדורגלני מכבי פתח תקווה
קטגוריה:כדורגלני הכח עמידר רמת גן
קטגוריה:כדורגלני הפועל אשקלון
קטגוריה:כדורגלני הפועל קטמון ירושלים
קטגוריה:בוגרי הקריה האקדמית אונו
קטגוריה:ישראלים שנולדו ב-1978